b'\n_START_ARTICLE_\nThyge Th\xc3\xb8gersen\n_START_PARAGRAPH_\nThyge Pedersen Th\xc3\xb8gersen (f\xc3\xb8dt 4. november 1926 Vodder, Sk\xc3\xa6rb\xc3\xa6k - 18 februar 2016 K\xc3\xb8benhavn) tidligere dansk langdistancel\xc3\xb8ber. Han l\xc3\xb8b for K\xc3\xb8benhavnerklubben IF Gullfoss._NEWLINE_Th\xc3\xb8gersen begyndte f\xc3\xb8rst att l\xc3\xb8be efter at en l\xc3\xb8jtnant i under hans milit\xc3\xa6rtjeneste havde set hans talent og opmuntrede ham til at deltage i l\xc3\xb8bekonkurrencer. Han var 24 \xc3\xa5r, da han deltog i sit f\xc3\xb8rste l\xc3\xb8b. Det var et propagandast\xc3\xa6vne, arrangeret af K\xc3\xb8benhavns Atletik Forbund. Trods den sene start som l\xc3\xb8ber vandt han 35 titler ved danske mesterskaber p\xc3\xa5 bl.a 5000 meter, 10.000 meter og maraton, deraf tolv \xc3\xa5r i tr\xc3\xa6k p\xc3\xa5 10.000 meter fra 1953 til 1964. Han deltog i fire Europamesterskab; Bern 1954, Stockholm 1958, Beograd 1962 og Budapest 1966, med en 7. plads i i maratonl\xc3\xb8bet 1962 som bedste resultat._NEWLINE_Th\xc3\xb8gersen deltog i tre olympiske lege; Helsingfors 1952, Melbourne 1956 hvor han blev nummer 8 i 5000 meter og Rom 1960, med en 6. plads i maratonl\xc3\xb8bet i Rom som bedste resultat i sin debut p\xc3\xa5 distancen. Han og kuglest\xc3\xb8deren Joachim B. Olsen er de eneste der har repr\xc3\xa6senteret dansk atletik tre gange i olympisk sammenh\xc3\xa6ng._NEWLINE_Th\xc3\xb8gersen fik udm\xc3\xa6rkelsen B.T.s Guld 1957 for sin 20 km og 1-times-rekord sat i samme l\xc3\xb8b p\xc3\xa5 Frederiksberg Stadion det \xc3\xa5r. Det skete i al ubem\xc3\xa6rkethed med 30 tilskuere, mens fodboldlandsholdet spillede for 30.000 i Idr\xc3\xa6tsparken mod Finland._NEWLINE_Th\xc3\xb8gersen var postbud._NEWLINE_Th\xc3\xb8gersen er farfar til Ann-Sofie Th\xc3\xb8gersen som ogs\xc3\xa5 er l\xc3\xb8ber._NEWLINE_Thyge Th\xc3\xb8gersen er begravet p\xc3\xa5 Sundby Kirkeg\xc3\xa5rd.'